FI Euroopan unionin virallinen lehti L 119/3

KOMISSION TÄYTÄNTÖÖNPANOASETUS (EU) 2015/746,

annettu 11 päivänä toukokuuta 2015,

Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta annetun Euroopan parlamentin ja neuvoston asetuksen (EU) N:o 1236/2010 soveltamista koskevista yksityiskohtaisista säännöistä annetun täytäntöönpanoasetuksen (EU) N:o 433/2012 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta sekä neuvoston asetuksen (EY) N:o 2791/1999 kumoamisesta 15 päivänä joulukuuta 2010 annetun Euroopan parlamentin ja neuvoston asetuksen (EU) N:o 1236/2010 (1), ja erityisesti sen 12 artiklan 2 kohdan, 24 artiklan 4 kohdan, 27 artiklan 1 kohdan ja 45 artiklan 2 kohdan,

sekä katsoo seuraavaa:

(1) Asetuksessa (EU) N:o 1236/2010 säädetään eräistä Koillis-Atlantin kalastuskomission (NEAFC) soveltamisalaan kuuluvalla alueella sovellettavista unionin kalastustoiminnan valvontaa koskevista erityistoimenpiteistä, joilla täydennetään neuvoston asetuksessa (EY) N:o 1224/2009 (2) säädettyjä valvontatoimenpiteitä.

(2) Asetuksen (EU) N:o 1236/2010 soveltamista koskevat yksityiskohtaiset säännöt vahvistettiin komission täytäntöönpanoasetuksessa (EU) N:o 433/2012 (3).

(3) NEAFC hyväksyi marraskuussa 2013 pidetyssä vuosikokouksessaan suosituksen 9:2014, jolla muutetaan satamatarkastuksia ja tarkastuskertomuksen mallia koskevia suunnitelman 22 artiklaa sekä liitteitä XV ja XVI. NEAFC hyväksyi samassa kokouksessa myös suositukset 12:2014, 13:2014 ja 14:2014, joilla muutetaan tiedonsiirtomuotoja ja -protokollia koskevaa suunnitelman liitettä IX, sekä suosituksen 16:2014, jolla muutetaan sähköisen tiedon luottamuksellista käsittelyä koskevaa suunnitelman liitteen IX lisäystä 1. NEAFC hyväksyi marraskuussa 2014 pidetyssä vuosikokouksessaan suosituksen 16:2015, jolla muutetaan käytettyjen pyydystyyppien koodeja koskevaa suunnitelman liitteen II lisäystä 2. Se hyväksyi samassa kokouksessa suosituksen 12:2015, jolla muutetaan suositusta 9:2014 suunnitelman 22 ja 23 artiklan sekä liitteiden XV ja XVI osalta; kyseiset artiklat ja liitteet koskevat satamavaltion suorittamaan valvontaan käytettäviä lomakkeita.

(4) Suositukset 12:2014, 13:2014, 14:2014 ja 16:2014 tulivat voimaan neuvoston päätöksellä 81/608/ETY (4) hyväksytyn, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen 12 ja 15 artiklan mukaisesti 7 päivänä helmikuuta 2014, ja suositus 16:2015 tuli voimaan 6 päivänä helmikuuta 2015.

(5) Suositus 9:2014, sellaisena kuin se on muutettuna suosituksella 12:2015, tulee sen määräysten mukaisesti voimaan 1 päivänä heinäkuuta 2015.

(6) On tarpeen saattaa nämä suositukset osaksi unionin lainsäädäntöä. Sen vuoksi täytäntöönpanoasetusta (EU) N:o 433/2012 olisi muutettava.

(7) Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan täytäntöönpanoasetus (EU) N:o 433/2012 seuraavasti:

1) Korvataan 12 artiklan a ja b alakohta seuraavasti: ”a) lomaketta PSC 1 käytetään silloin, kun alus kuljettaa omaa saalistaan; b) lomaketta PSC 2 käytetään silloin, kun alus suorittaa jälleenlaivaustoimia, ja tällöin kunkin luovuttavan aluksen saaliista on annettava erilliset tiedot.”

2) Korvataan 13 artikla seuraavasti: ”13 artikla 1. Tehdessään asetuksen (EU) N:o 1236/2010 25 artiklan 1 kohdan mukaisesti ennakkoilmoituksen lippujäsenvaltion on täytettävä liitteessä VIII esitetyn PSC-lomakkeen B osa. 2. Tehdessään asetuksen (EU) N:o 1236/2010 25 artiklan 2 ja 4 kohdan mukaisesti ennakkoilmoituksen lippujäsenvaltion on täytettävä liitteessä VIII esitetyn PSC-lomakkeen C osa.”

3) Korvataan 16 artiklan ensimmäinen virke seuraavasti: ”Asetuksen (EU) N:o 1236/2010 12 artiklan 2 kohdassa tarkoitettujen tiedonsiirtomuotojen ja -järjestelmien, joita käytetään ilmoitusten ja tietojen lähettämiseen NEACF:n sihteeristölle, on oltava liitteessä X esitettyjen sääntöjen mukaisia.”

4) Korvataan liite VIII tämän asetuksen liitteen 1 tekstillä.

5) Korvataan liite IX tämän asetuksen liitteen 2 tekstillä.

6) Muutetaan liite X seuraavasti: a) Korvataan otsikko seuraavasti: ”TIEDONSIIRTOMUOTO JA -JÄRJESTELMÄT” b) Korvataan B jakso tämän asetuksen liitteen 3 tekstillä. c) Korvataan D.2 jakson b alakohta tämän asetuksen liitteen 4 tekstillä. d) Lisätään D.2 jaksoon uusi c alakohta tämän asetuksen liitteen 5 mukaisesti.

7) Muutetaan liite XI seuraavasti: a) Korvataan C jakso tämän asetuksen liitteen 6 tekstillä. b) Lisätään uusi G jakso tämän asetuksen liitteen 7 mukaisesti.

8) Korvataan liite XII tämän asetuksen liitteen 8 tekstillä.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Asetuksen 1 artiklan 1, 2, 4 ja 5 kohtaa ja 7 kohdan b alakohtaa sovelletaan kuitenkin 1 päivästä heinäkuuta 2015.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä toukokuuta 2015. Komission puolesta Puheenjohtaja Jean-Claude JUNCKER

(1) EUVL L 348, 31.12.2010, s. 17.

(2) Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).

(3) Komission täytäntöönpanoasetus (EU) N:o 433/2012, annettu 23 päivänä toukokuuta 2012, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta annetun Euroopan parlamentin ja neuvoston asetuksen (EU) N:o 1236/2010 soveltamista koskevista yksityiskohtaisista säännöistä (EUVL L 136, 25.5.2012, s. 41).

(4) Neuvoston päätös 81/608/ETY, tehty 13 päivänä heinäkuuta 1981, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen tekemisestä (EYVL L 227, 12.8.1981, s. 21).

LIITE 1 Korvataan täytäntöönpanoasetuksen (EU) N:o 433/2012 liite VIII seuraavasti: LIITE VIII SATAMAVALTION SUORITTAMAA VALVONTAA KOSKEVAT LOMAKKEET NEAFC:n valvonta- ja täytäntöönpanosuunnitelman 22, 23 ja 39 artiklan mukaiset ilmoitukset sekä A, B ja C osa on täytettävä käyttäen verkkosovellusta, jonka NEAFC:n sihteeristö on asettanut saataville NEAFC:n sivustolle. Jos NEAFC:n sivusto ei ole käytettävissä, tiedot on toimitettava faksilla tässä liitteessä esitettyjä lomakkeita käyttäen.

LIITE 2 Korvataan täytäntöönpanoasetuksen (EU) N:o 433/2012 liite IX seuraavasti: LIITE IX

LIITE 3 Korvataan täytäntöönpanoasetuksen (EU) N:o 433/2012 liitteessä X oleva B jakso seuraavasti: ”B. Tiedonsiirtojärjestelmät Jäsenvaltioiden ja sihteeristön välisten ilmoitusten ja viestien sähköiseen siirtoon on käytettävä asianmukaisesti testattuja tiedonsiirtojärjestelmiä.”

LIITE 4 Korvataan täytäntöönpanoasetuksen (EU) N:o 433/2012 liitteessä X olevan D.2 jakson b alakohta seuraavasti: ”b) Vastauksen virhenumerot: Aihe/Liite Virheen numero Virheen selitys Hylätty (NAK) edellyttää jatkotoimia Hyväksytty ja tallennettu (ACK) edellyttää jatko toimia Hyväksytty ja tallennettu (ACK) sisältää varoituksen Tiedonanto 101 Viesti ei luettavissa 102 Tiedon arvo tai koko rajojen ulkopuolella 104 Pakollisia tietoja puuttuu 105 Toistamiseen tehty ilmoitus; yritys lähettää uudelleen aiemmin hylätty ilmoitus 106 Ei hyväksyttävä tietolähde 150 Järjestysvirhe 151 Päivämäärä/kellonaika tulevaisuudessa 155 Toistamiseen tehty ilmoitus; yritys lähettää uudelleen aiemmin hylätty ilmoitus Liite II 250 Yritys ilmoittaa alus uudestaan 251 Alusta ei ole ilmoitettu 252 Lajia ei koske AUT, LIM tai SUS Liite VIII 301 Saalisilmoitus tehty ennen saalis saavuttaessa -ilmoitusta 302 Jälleenlaivausilmoitus tehty ennen saalis saavuttaessa -ilmoitusta 303 Saalis poistuttaessa -ilmoitus tehty ennen saalis saavuttaessa -ilmoitusta 304 Sijainti-ilmoitusta ei saatu (CAT, TRA, COX) 350 Sijainti-ilmoitus ilman saalis saavuttaessa -ilmoitusta Liite X 401 Valvonta-aluksen poistumisilmoitus tehty ennen saapumisilmoitusta 450 Havaintoilmoitus tehty ilman valvonta-aluksen saapumisilmoitusta 451 Tarkastajia tai tarkastusalusta ei ole ilmoitettu”

LIITE 5 Lisätään täytäntöönpanoasetuksen (EU) N:o 433/2012 liitteessä X olevaan D.2 jaksoon c alakohta seuraavasti: ”c) Kaksoisviestin tai -ilmoituksen tunnisteet: Viesti/Ilmoitus Tietoelementti TM AD SQ RC LA/LT LO/LG SP CO DA TI OB CA RA DF KG TT TF PD PT CS PO CR YR Sijainti POS y y y y y k Saapuminen ENT y y y y y y Poistuminen EXI y y y y y y Manuaalinen MAN y y y y y y Saalis saavuttaessa COE y y y y y Saalis CAT y y y y y y y Saalis poistuttaessa COX y y y y y y y Jälleenlaivaus TRA y y y y y y y y y Purkamissatama POR y y y y y y y y y y Peruutus CAN y y y y y y Jos kussakin viestissä on samat tiedot kirjaimella ’Y’ merkityissä tietoelementeissä, viesti olisi yksilöitävä kaksoisviestiksi.”

LIITE 6 Korvataan täytäntöönpanoasetuksen (EU) N:o 433/2012 liitteessä XI oleva C jakso seuraavasti: ”C. Tärkeimmät pyydystyypit FAO:n kirjainkoodi Pyydystyyppi Saartopyydykset PS Kureköydellä PS1 Yhdellä aluksella koettava kurenuotta PS2 Kahdella aluksella koettava kurenuotta Nuotat SSC Skotlantilainen nuotta Pohjatroolit OTB Pohjatrooli PTB Paritroolit TBN Meriraputroolit TBS Katkaraputroolit OTT Parilliset ovitroolit Pelagiset troolit OTM Pelagiset ovitroolit PTM Pelagiset paritroolit Verkot ja pussiverkot GNS Ankkuroitu verkko GND Ajoverkot GEN Muu verkko Rysät FPO Merta Koukut ja siimat LHP Käsisiimat LHM Mekaaniset käsisiimat LLS Ankkuroitu pitkäsiima LLD Ajosiima LL Pitkäsiima LTL Uistelusiima LX Koukut ja siimat Koentalaitteet HMP Pumput Ei pyydystä NIL Ei ilmoitettavaa pyydystä”

LIITE 7 Lisätään täytäntöönpanoasetuksen (EU) N:o 433/2012 liitteeseen XI G jakso seuraavasti: ”G. Jalostustapa Koodi Tyyppi FRZ Jäädytetty FRE Tuore OTH Muu jalostustapa”